**Становище на администрацията на Министерския съвет**

*Съгласуването се извършва на основание чл. 21, ал. 5 от Занона за нормативните антове*

**Проект на акт:**

Проект на Закон за ратифициране на актовете от третия извънреден конгрес на Всемирния пощенски съюз

**Вид оценка:**

**Становище по ред:**

**Дата:**

**В отговор на №: Институция:**

Частична

Единствено съгласуване

04.12.2019

№ 03-00-516/28.11.2019 г. Министерство на транспорта, информационните технологии и съобщенията

**Диспозитив:**

**Основание:**

Съгласува с препоръки

Чл. 306, ал. 3, т. 2, б. "а"

от Устройствения правилник на Министерския съвет и на неговата администрация

Обща бележка: Съгласно §1а, т. 3 от допълнителните разпоредби на Закона за нормативните актове, глава втора и трета, с изключение на мотивите по чл. 28, ал. 1 от същия закон, не се прилагат за законопроектите за ратифициране и денонсиране на международни договори.

Подкрепяме приложената добра практика да се извърши частична предварителна оценка на въздействието на проекта на Закон за ратифициране на актовете от третия извънреден конгрес на Всемирния пощенски съюз.

1. **Относно раздел 1 „Дефиниране на проблема":**

Предлагаме за яснота изложението в т.1.2. да се допълни с кратка информация относно актуалното състояние и функциониране на системата за крайните такси за пощенските услуги с формат Е, както и в какво се състои договорената реформа на системата в съответствие с приетите от конгреса актове.

1. **Относно раздел 3 „Идентифициране на заинтересованите страни":**

Предлагаме да се уточни кои са конкретните субекти, които са включени в групата на Българската пощенска администрация. Предлагаме също като заинтересовани страни да бъдат включени пощенските оператори (с приблизителен брой), както и по възможност да се посочи приблизителен брой на групата на потребителите на пощенски услуги (на годишна база или според друга налична статистика).

1. **Относно раздел 4 „Варианти на действие":**

Предлагаме в този раздел да се представят накратко възможните варианти за действие. В случая са идентифицирани два варианта - Вариант 0 „Без действие" - Не се ратифицират актовете от третия извънреден конгрес на ВПС и Вариант 1 - Ратифицират се актовете от третия извънреден конгрес на

*София, бул. „Дондуков"№ 1, тел. централа: 02/940-29-99, факс: 02/981-81-70*

ВПС. За представянето на двата варианта може да бъде използванаинформацията, предоставена в раздел 5 и раздел 6 от оценката, както и да се посочи кой е препоръчителният вариант за действие.

1. **Относно раздел 8.1. „Административната тежест за физическите и юридическите лица", раздел 8.2. Създават ли се нови регулаторни режими? Засягат ли се съществуващи режими и услуги?" и Раздел 9 „Създават ли се нови регистри?":**

Предлагаме в раздел 8.1., раздел 8.2. и в раздел 9 накратко да се обясни защо не се очакват ефекти върху административната тежест, съответно - не се предвижда въвеждане на нови режими и няма да бъдат засегнати съществуващи режими и услуги, както и че не се създават нови регистри.

1. **Относно раздел 10 „Как въздейства актът върху микро, малките и средните предприятия (МСП) ?":**

Предлагаме да се обоснове накратко защо не се очакват преки ефекти върху МСП при избора на Вариант 1 за действие.

1. **Относно раздел 12 „Обществени консултации":**

Предлагаме в този раздел да се допълни необходимата информация относно обществените консултации с оглед на цитираната разпоредба на §1а, т. 3 от допълнителните разпоредби на Закона за нормативните актове.

\* Съгласно чл. 17 от Наредбата за обхвата и методологията за извършване на оценка на въздействието, изводите и относимата информация от извършената частична предварителна оценка на въздействието се включват във финансовата обосновка по чл. 35, ал. 1, т. 4 от Устройствения правилник на Министерския съвети на неговата администрация.

\*\* При съгласуването по чл. 32 от Устройствения правилник на Министерския съвет и на неговата администрация се съпоставят кръгът от въпроси, проблеми и решения, разгледани в оценката на въздействието и кръгът от въпроси, засегнати от обхвата на нормативната намеса в проекта на акт.

\*\*\* На основание чл. 306, ал. 4 от Устройствения правилник на Министерския съвет и на неговата администрация е необходимо окончателната оценка на въздействието да бъде съобразена с препоръките от становището.

\*\*\*\* На основание чл. 85, ал. 1 от Устройствения правилник на Министерския съвет и на неговата администрация е необходимо това становище да бъде публикувано заедно с преработената оценка на въздействието и проекта на акт при обществените консултации, провеждани в изпълнение на Закона за нормативните актове.

**ДИРЕКТОР НА ДИРЕКЦИЯ „МОДЕРНИЗАЦИЯ НА АДМИНИСТРАЦИЯТА" /КРАСИМИР БОЖАНОВ/**

2